OzLabs/hebrew-wiki-articles huggingface dataset:
אדווה טוויל

אדווה טוויל (נולדה ב-26 ביוני 1985) היא כדורגלנית עבר ישראלית ששיחקה כקשרית בליגת העל ובנבחרת ישראל.

== ביוגרפיה ==
טוויל נולדה בירוחם ושיחקה כדורגל עם הילדים בשכונה. בגיל 12 משפחתה חזרה בתשובה והיא למדה באולפנת נריה בדימונה. בשנת 2000, בגיל 15, הצטרפה לבית"ר באר שבע ששיחקה בליגת הנשים הבכירה. בתחילת 2002 ולאחר מאבק משפטי עברה ליריבה העירונית הפועל באר שבע ושיחקה בה שתי עונות.

בגיל 18 יצאה בשאלה, עזבה את ירוחם והתגוררה ביישובים של הקבוצות בהן שיחקה. מבאר שבע עברה לשחק בקבוצות אחרות בליגת הנשים הבכירה בהן מכבי חולון, עירוני ירושלים, מועדון הכדורגל רמת השרון, מכבי כישרונות חדרה ואס"א תל אביב. בעונת 2009/2010 במכבי כישרונות חדרה הבקיעה 46 שערים וסיימה כסגנית מלכת השערים של הליגה. החל משנת 2015 שיחקה במ.כ רמת השרון והובילה את המועדון לזכייה ראשונה באליפות ולאחר מכן כקפטנית גם בזכייה היסטורית בגביע.

טוויל מתגוררת בנתניה ומ-2006 מנהלת תחנת דלק בעיר. החל מ-2019 מנהלת את קבוצת מ.כ רמת השרון.

== בנבחרת ==
משנת 2003 שיחקה טוויל בנבחרת הנערות עד גיל 19 ושותפה ב-3 משחקים. את הופעת הבכורה בנבחרת הבוגרת רשמה ב-2008 נגד נבחרת בלארוס ומאז ועד 2018 רשמה 48 הופעות בקמפיינים רבים במדים הלאומיים.

== תארים ==
===מכבי חולון===
* גביע המדינה: 2003/2004, 2012/2013

===מכבי כישרונות חדרה===
* גביע המדינה: 2014/2015

===מ.כ רמת השרון===
* אליפות המדינה: 2015/2016
* גביע המדינה: 2017/2018

== קישורים חיצוניים ==

* [http://www.football.org.il/players/player/?player_id=14016 פרופיל], באתר ההתאחדות לכדורגל בישראל
* שיר אוסטפלד, [https://www.ksn.co.il/חולה-על-כדורגל/ חולה על כדורגל], באתר נתניה און ליין

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות הפועל באר שבע
קטגוריה:כדורגלניות מכבי חולון
קטגוריה:כדורגלניות מ.כ. רמת השרון
קטגוריה:כדורגלניות מכבי כישרונות חדרה
קטגוריה:כדורגלניות אס"א תל אביב
קטגוריה:בוגרות אולפנות
קטגוריה:יוצאות בשאלה
קטגוריה:ישראליות שנולדו ב-1985
קטגוריה:ישראלים שנולדו ב-1985
צ'אבלי ססטרה גונזלס

צ'אבלי ססטרה גונזלס (בספרדית: Chabeli Sastre Gonzalez; נולדה ב-1994) היא שחקנית איטלקייה ילידת קובה. היא ידועה ביותר לאור גילום הדמות קמילה בסדרה "בייבי" בנטפליקס, שצולמה בשנים 2018–2020.

== ביוגרפיה ==
גונזלס נולדה בשנת 1994 בהוואנה בקובה. בגיל 6 היא עברה לאיטליה להתגורר ברומא עם משפחתה.<ref></ref> ברומא החלה לקחת שיעורי משחק וקורסי תיאטרון בין השנים 2016 ל-2018.<ref name=":0"></ref> בעבר, סיפרה גונזלס שהיא מקבלת השראה מדיוות העבר וההווה, החל ממרילין מונרו ועד פנלופה קרוז.<ref></ref>

הקריירה הטלוויזיונית שלה החלה לראשונה בתפקיד בו גילמה את דמותה של קמילה בסדרה "בייבי", שמופצת על ידי נטפליקס, ושודרה בין השנים 2018–2020.

== חיים אישיים ==
למעט משחק, לגונזלס תחביבים כגון ריקוד סלסה קובנית ורכיבה על סוסים.<ref name=":0" />

== פילמוגרפיה ==
=== קולנוע ===
Lagonegro - 2019 (סרט קצר)

=== טלוויזיה ===
2018-2020 - בייבי

=== קליפ מוזיקלי ===
2019 - Random – Scusa a a a

== קישורים חיצוניים ==
* 

== הערות שוליים ==

קטגוריה:שחקניות קולנוע וטלוויזיה איטלקיות
קטגוריה:מהגרים מקובה
קטגוריה:מהגרים לאיטליה
קטגוריה:ילידות 1994
קטגוריה:איטלקים שנולדו ב-1994
דרך עפר

בקר על דרך עפר בפרגוואי.]]
מזלפים הנישאים על גבו בעזרת אסל. הטריטוריות האינדו-הולנדיות (אינדונזיה של היום), 1929 או 1930.]]
דרך עפר או שביל עפר היא סוג של דרך לא סלולה העשויה מהחומר המקורי של משטח היבשה דרכו הוא עובר. בשם "דרך עפר" ייקראו לרוב דרכים המתאימות לנסיעת רכבים. שביל צר יותר המתאים להולכי רגל, או לתנועת בעלי חיים, ולעיתים גם למעבר של כלי רכב קטנים, עשוי גם הוא להיקרא "דרך עפר", ולעיתים ייעשה שימוש במונחים "מסלול עפר" או "שביל עפר".

כבישים לא סלולים עם משטח קשה יותר, שנוצרו על ידי תוספת של חומרים כמו חצץ או אבנים, נקראים פעמים רבות "דרכי עפר", אך מהנדסי הכבישים מגדירים אותם "דרכים משופרות".

דרך חצץ, לעומת דרך עפר, היא נתיב שלרוב מסודר בצורה משופעת, על מנת לנקז מי גשמים, ומכיל תעלות ניקוז בצידי הכביש.

בדרך עפר לרוב לא יהיו הגבהות באזורים הרריים, שנועדו למנוע הצפה של הדרך. עקב כך בעת ירידת משקעים, מים רבים מתנקזים אליהן ונתיב התנועה מוצף, ולאחר גשם כבד עשויה הדרך להיות בלתי עבירה אפילו לרכב שטח. מסיבה זו, במדינות מסוימות, כמו אוסטרליה, ניו זילנד ופינלנד, דרכים אלו ידועות בשם "דרכי מזג אוויר יבש".

לדרכי עפר מאפיינים שונים בהתאם לקרקע ולמאפיינים הגאולוגיים של המיקום הגאוגרפי שלהן, והן עשויות להיות - חוליות, סלעיות, או בעלות משטח אדמה חשוף, שעלול להיות בוצי וחלקלק במיוחד בעת רטיבות, או קשיח במיוחד ביובש.

דרכים אלו נפוצות באזורים כפריים במדינות רבות, כאשר פעמים רבות הדרך צרה מאוד ומשמשת לעיתים רחוקות לתנועה. הן מצויות גם במטרופולינים במדינות מתפתחות רבות, שם הן עשויות לשמש אף ככביש מהיר גדול ורחב.

== נסיעה בדרכי עפר ==
בעוד שרוב דרכי החצץ משמשות ככביש בכל מזג אוויר ויכולות לשמש לתנועה של רכבים רגילים, כבישי עפר עשויים להיות אפשריים לנסיעה רק עבור משאיות או רכבי שטח, במיוחד במזג אוויר גשום, או בחלקי דרך סלעיים או חוליים מאוד. גם רכבי שטח עשויים להיתקע בחול או בבוץ, באזורים הקשים יותר לנסיעה בדרכים אלו.

נהיגה בכבישי עפר דורשת מהנהג תשומת לב רבה לשינויים בשטח וקל יותר לאבד בה שליטה מאשר בדרך חצץ.
דרך עפר בברזיל

== גלריית תמונות ==
<gallery>
קובץ:Dirt Road - Fremont - CA.jpg|דרך עפר בפרימונט, קליפורניה
קובץ:655 Wrightwood Avenue Circa 1880, Lincoln Park Chicago Illinois.jpg|רחוב רייטווד בשכונת לינקולן פארק, בשיקגו, אילינוי, בערך 1880
קובץ:Frühlingslandschft Aaretal Schweiz.jpg|מסלול הרים בשווייץ
קובץ:DryDirtRoadDetail.jpg|דרך יבשה
</gallery>

==קישורים חיצוניים==

קטגוריה:דרכים וכבישים
קרחון אסטרו (אנטארקטיקה)

קרחון אסטרו (באנגלית: Astro Glacier) הוא קרחון בארץ אואטס שבאנטארקטיקה. 

הקרחון ממוקם בין גבעות טרנר, ופסגת טריקורן שברכס מילר. 

הקרחון זורם לכיוון צפון - מזרח, ונשפך אל קרחון מארש. 

== היסטוריה ==
=== גילוי הקרחון ===

הקרחון התגלה על ידי המחלקה הצפונית (the northern party) של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1961–1962.

=== מקור השם ===

הקרחון נקרא בשם זה, משום שתחנה מחקר אסטרונומית הוקמה על מצוק בשפך הקרחון בדצמבר 1961. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:672 קרחון אסטרו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=568 קרחון אסטרו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=583&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אסטרו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אסטרו
אוון גלייברמן

אוון גלייברמן (באנגלית: Owen Gleiberman; נולד ב-24 בפברואר 1959) הוא מבקר קולנוע אמריקאי. מבקר הקולנוע הראשי של "וראייטי" מאז מאי 2016.<ref>[https://variety.com/2016/biz/news/owen-gleiberman-variety-chief-film-critic-1201765514/ Owen Gleiberman Joins Variety as Chief Film Critic], וראייטי, 4 במאי 2016</ref> משנת 1990 ועד 2014 כתב גלייברמן עבור "אנטרטיינמנט ויקלי".<ref></ref> בשנים 1981 עד 1989 עבד בעיתון "The Phoenix" .

== ביוגרפיה ==
גלייברמן נולד בלוזאן שבשווייץ להורים אמריקאים.<ref name="bkr1">אוון גלייברמן, [https://books.google.co.il/books?id=tO78CAAAQBAJ&pg=PT25&lpg=PT25&dq=%22Movie+Freak%22+%22That%27s+why+I+was+born+in+Switzerland%22&source=bl&ots=a_k_YwLpv0&sig=ACfU3U2UGdjXpUbIJCO7ukYHrZby221OHQ&hl=iw&sa=X&ved=2ahUKEwi85Nq2h4npAhVrzoUKHd3YCfcQ6AEwAHoECAEQAQ#v=onepage&q=%22Movie%20Freak%22%20%22That's%20why%20I%20was%20born%20in%20Switzerland%22&f=false Movie Freak: My Life Watching Movies], Hachette, 2016.</ref> הוא גדל באן ארבור שבמישיגן, ולמד באוניברסיטת מישיגן.<ref name="nyfcc"></ref>

עבודתו של גלייברמן פורסמה במגזינים "Premiere" ו-"Film Comment" , וביקורות שלו הופיעו באנתולוגיה "Love and Hisses". גלייברמן סוקר סרטים עבור NPR ו-NY1 . הוא חבר בחוג מבקרי הקולנוע של ניו יורק .<ref name="nyfcc"/> הוא אחד המבקרים שהופיעו בסרט התיעודי של ג'רלד פרי לשנת 2009 "For the Love of Movies: The Story of American Film Criticism".<ref></ref>

גלייברמן חיבר אוטוביוגרפיה בשם "Movie Freak".

== קישורים חיצוניים ==

* 

==הערות שוליים==

קטגוריה:בוגרי אוניברסיטת מישיגן
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:מבקרי קולנוע אמריקאים
קטגוריה:אמריקאים שנולדו ב-1959
מירוסלב וייס

מירוסלאב וייס (במקדונית: Мирослав Вајс; נולד ב-27 ביולי 1979) הוא כדורגלן עבר מקדוני ששיחק בעמדת הבלם.

==קריירה==
וייס התחיל את הקריירה שלו בווארדאר סקופיה ובגיל 19 הצטרף להיידוק ספליט. בקיץ חתם ברייקה. בקיץ הגיע להתרשמות בהפועל באר שבע וכעבור זמן קצר חתם בקבוצה. במדי באר שבע רשם 26 הופעות ללא שער.

בקיץ חזר למקדוניה וחתם ברבוטניצ'קי. בהמשך חזר לווארדאר סקופיה ולאחר מכן חתם במטאלורג סקופיה.

לזכותו של וייס יש תשע הופעות בנבחרת מקדוניה.

==קישורים חיצוניים==

==הערות שוליים==

קטגוריה:כדורגלנים מקדונים
קטגוריה:בלמי כדורגל מקדונים
קטגוריה:סקופיה: כדורגלנים
קטגוריה:כדורגלני היידוק ספליט
קטגוריה:כדורגלני רייקה
קטגוריה:כדורגלני הפועל באר שבע
קטגוריה:כדורגלני רבוטניצ'קי
קטגוריה:כדורגלני וארדאר סקופיה
קטגוריה:כדורגלני מטאלורג דונצק
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים מקדונים בישראל
קטגוריה:ספורטאים מקדונים באוקראינה
קטגוריה:מקדונים שנולדו ב-1979
ג'ון הווארד דלטון

ג'ון הווארד דלטון (באנגלית: John Howard Dalton; נולד ב-13 בדצמבר 1941) הוא פוליטיקאי לשעבר ומשקיע אמריקאי. מיולי 1993 ועד נובמבר 1998 הוא כיהן כמזכיר הצי של ארצות הברית.
==קורות חייו==
ג'ון דלטון נולד בניו אורלינס. הוא למד במשך שנה באוניברסיטת המדינה של לואיזיאנה ולאחר מכן החל את הכשרתו באקדמיה הימית של ארצות הברית, שאותה הוא סיים ב-1964 בהצטיינות. לאחר סיום הכשרתו הוא שירת בצי ארצות הברית בין השנים 1964 - 1969. בתקופת שירותו הוא קיבל הכשרה בתחום האנרגיה הגרעינית הימית ושירת בצוללת "בלובק" (USS Blueback) כקצין אספקה ומזון ובצוללת "ג'ון ק. קלהון" (USS John C. Calhoun) כעוזר הראשי להנעה, כקצין הקשר וכקצין מערכות נשק. בעת שירותו הפעיל הוא קיבל דרגת לוטננט וכאשר שירת בכוחות המילואים של הצי קודם לדרגת לוטננט קומנדר.

==קריירה עסקית ופוליטית==
לאחר שחרורו מהצי ניהל דלטון את הסניף בסן אנטוניו, טקסס של בנק ההשקעות Stephens Inc שבסיסו בליטל רוק, ארקנסו. קודם לעבודתו בבנק זה הוא את הבנק המסחרי Best Associates שבדאלאס ו-Mason Best Company שביוסטון. ב-1971 קיבל דלטון תואר שני במנהל עסקים מבית הספר וורטון של אוניברסיטת פנסילבניה.

בין השנים 1984–1988 כיהן דלטון כיושב ראש מועצת המנהלים וכמנהל הכללי של חברת ההשקעות Freedom Capital Corporation בסן אנטוניו וכנשיא של אגודת החסכונות סיקווין. קודם לכן הוא היה נשיא חטיבת הנדל"ן של חברת גיל בסן אנטוניו. בדצמבר 1979 הוא מונה על ידי נשיא ארצות הברית ג'ימי קרטר כחבר במועצה הפדרלית של הבנקים להלוואות לדיור, תפקיד בו הוא שימש עד יולי 1981. לפני כן הוא היה נשיא האגודה הלאומית הפדרלית למשכנתאות של מחלקת השיכון והפיתוח העירוני של ארצות הברית.

ב-22 ביולי 1993 מונה דלטון כמזכיר הצי של ארצות הברית בממשלו של הנשיא ביל קלינטון ובתפקיד זה הוא כיהן עד ה-16 בנובמבר 1998.

בין השנים 2005–2017 שימש דלטון כנשיא "מועצת מדיניות השיכון".

==קישורים חיצוניים==

* [https://web.archive.org/web/20051201065138/http://www.chinfo.navy.mil/navpalib/people/secnav/dalton/daltbio.html מידע על דלטון באתר הצי] 

==הערות שוליים==

קטגוריה:מזכירי הצי של ארצות הברית
קטגוריה:בוגרי האקדמיה הימית של ארצות הברית
קטגוריה:קצינים וחוגרים בצי ארצות הברית
קטגוריה:בנקאים אמריקאים
קטגוריה:בוגרי בית הספר וורטון
קטגוריה:אמריקאים שנולדו ב-1941
קטגוריה:נשיאות ביל קלינטון: אישים
שמואל לוי (חייל צה"ל)

שמואל לוי (1 בינואר 1946 – 16 במרץ 1965) היה חייל צה"ל שעוטר בעיטור העוז על פעולתו בגבול ישראל-סוריה. במהלך הפעולה נהרג.

==ביוגרפיה==
שמואל לוי נולד בעיר מקנס שבמרוקו, הצעיר מבין ארבעה בנים במשפחתו. הוא עלה לישראל בגיל שש. הוא למד בבית הספר היסודי "הבונים" בקריית ביאליק והיה פעיל בתנועת הנוער העובד. הוא השתלם במקצוע המסגרות.

בשנת 1963 גויס לוי לצה"ל בגיוס מוקדם, והוצב לשירות בחיל ההנדסה.

ב-16 במרץ 1965 נשלח לוי להפעיל טרקטור לשם עיבוד אדמה ברמת כורזים שמצפון-מזרח לכנרת, בסמוך לגבול ישראל-סוריה. היה זה אחד האזורים שבהם הטריד הצבא הסורי באש את העובדים הישראלים שעיבדו את האדמה בסמוך לגבול. לוי הפעיל טרקטור באתר זה בעבר, ובעת שיצא למשימה ידע, שבימים הקודמים ירו הסורים לעבר כלי העבודה שם. הוא נכנס לחלקה והפעיל את הטרקטור בקרבת הגבול בערוץ נהר הירדן, באזור סמוך לעמדות סוריות. מהן נורה לעברו פגז מתותח ללא רתע שפגע בטרקטור. לוי נפצע קשה. הוא חולץ מהטרקטור הבוער, אך בהמשך מת מפצעיו. במקום התפתח קרב שנמשך עד הערב, שבו השיב צה"ל אש לעבר עמדות הצבא הסורי וגרם לו אבדות. בקרב גם נפצעו ארבעה חיילי צה"ל.

שמואל לוי היה בן 19 במותו. הוא הובא לקבורה בבית הקברות הצבאי בחיפה.

==הנצחה==
הרמטכ"ל יצחק רבין העניק ללוי לאחר מותו ציון לשבח. בשנת 1973 הומר הציון לשבח לעיטור העוז.

שמו של לוי הונצח במספר אנדרטאות לזכר חללי צה"ל - באנדרטת חללי חיל ההנדסה שליד צומת חולדה, באנדרטה לנופלים בני קריית ביאליק, באנדרטה לנופלים בשדות היישוב אלמגור עד למלחמת ששת הימים וכן באנדרטה בבית הספר היסודי שבו למד.

==קישורים חיצוניים==
* [https://www.izkor.gov.il/שמואל%20לוי/en_ba2afc635292bd88ae649b1639eba909 שמואל לוי], באתר יזכור
* [https://www.gvura.org/a4172-טוראי-שמואל-לוי-ז-ל שמואל לוי], באתר הגבורה
* ידיעות מאתר עיתונות יהודית היסטורית:
** שמעון רפפורט, [http://jpress.org.il/Olive/APA/NLI_heb/SharedView.Article.aspx?href=MAR%2F1965%2F03%2F17&id=Ar01800&sk=56E17451 הפגז נורה - שמואל לוי שילם בחייו], מעריב, 17 במרץ 1965
** יעקב העליון, [http://jpress.org.il/Olive/APA/NLI_heb/SharedView.Article.aspx?href=MAR%2F1965%2F03%2F17&id=Ar01804&sk=63C9E030 שמואל כבר לא יחזור], מעריב, 17 במרץ 1965

==הערות שוליים==

קטגוריה:מעוטרי עיטור העוז
קטגוריה:חיילי חיל ההנדסה הישראלי
קטגוריה:חללי צה"ל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:בוגרי הנוער העובד והלומד
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1946
קטגוריה:ישראלים שנפטרו ב-1965
פרג'אני סאסי

פרג'אני סאסי (בערבית: فرجاني ساسي; נולד ב-18 במרץ 1992) הוא כדורגלן תוניסאי המשחק בעמדת הקשר באל-ע'ראפה מליגת העל הקטרית.

==קריירת מועדונים==
סאסי התחיל את הקריירה שלו בספקסיין מליגת העל התוניסאית. בעונת , ערך את הופעת הבכורה שלו במועדון בה גם כבש את שער הבכורה שלו בקבוצה.

ב-6 בינואר 2015, סאסי חתם במץ מהליגה הצרפתית השנייה, בה שיחק שנה וחצי.

בקיץ , סאסי חזר לתוניסיה וחתם אספראנסה דה תוניס.

בינואר חתם בא-נסר מליגת העל הסעודית.

בקיץ , חתם בא-זמאלכ מליגת העל המצרית.

ב-29 ביולי 2021 סאסי חתם בא-דוחייל מליגת העל הקטרית.

==קריירה בינלאומית==
ב-8 ביוני 2013, סאסי ערך את הופעת הבכורה שלו בנבחרת תוניסיה בתיקו 2-2 נגד . ב-15 באוקטובר 2014, סאסי הבקיע את שער הבכורה שלו בניצחון 0–1 נגד .

סאסי הבקיע את השער הראשון של תוניסיה במונדיאל 2018, בפנדל בדקה ה-35 בהפסד 1–2 ל. סאסי השתתף עם הנבחרת שלוש פעמים בגביע אפריקה לאומות: 2015, 2017 ו-2019.

נכלל בסגל נבחרת תוניסיה לטורניר מונדיאל 2022.

==תארים==
; ספקסיין
*ליגת העל התוניסאית: 

; א-זמאלכ
*הסופר קאפ הסעודי-מצרי: 
*גביע הקונפדרציה האפריקאי: 
*הגביע המצרי: 
*הסופר קאפ המצרי: 
*הסופר קאפ האפריקאי: 

==קישורים חיצוניים==

== הערות שוליים ==

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני ספקסיין
קטגוריה:כדורגלני מץ
קטגוריה:כדורגלני אספראנסה דה תוניס
קטגוריה:כדורגלני א-נסר
קטגוריה:כדורגלני א-זמאלכ
קטגוריה:כדורגלני א-דוחייל
קטגוריה:כדורגלני אל-ע'ראפה
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:ספורטאים זרים בצרפת
קטגוריה:ספורטאים זרים בערב הסעודית
קטגוריה:ספורטאים זרים בקטר
קטגוריה:תוניסאים שנולדו ב-1992
מאיר כהן (חייל צה"ל)

מאיר כהן (11 בינואר 1947 – 5 ביוני 1967) היה חייל צה"ל שעוטר בעיטור העוז על פעולתו ברצועת עזה ביום הראשון של מלחמת ששת הימים. הוא נהרג בקרב בשיח' זוויד שבסיני בהמשך אותו יום.

==ביוגרפיה==
מאיר כהן נולד בעיר אוג'דה שבמרוקו. הוא עלה לישראל בגיל שמונה. למד בבית הספר היסודי "ענף החיים" בירושלים. הוא החל ללמוד בבית ספר תיכון, אך כעבור שנה נאלץ להתחיל לעבוד בבקרים כדי לסייע בפרנסת משפחתו ועבר ללמוד בלימודי ערב.

במאי 1966 התגייס כהן לשירות סדיר בצה"ל, והתנדב לשרת בחטיבת הצנחנים. בנובמבר 1966 נפצע בפעולת סמוע. לאחר זאת דרשו הוריו שיבקש העברה מיחידתו, אך הוא סירב.

===במלחמת ששת הימים===
עם פרוץ מלחמת ששת הימים יצא כהן לקרב עם יחידתו במסגרת אוגדה 84, שמשימתה הייתה הכרעת הצבא המצרי שחנה ברצועת עזה. חיילי חטיבת הצנחנים יצאו לקרב כשהם רכובים על גבי זחל"מים. ביום המלחמה הראשון, 5 ביוני 1967, הם נתקלו ליד כפר שאן שבקרבת רפיח בטנקים מצריים שפגעו בכלי רכבם ונגרמו להם אבדות רבות. במהלך הקרב ירה כהן רימון רובה נגד טנקים לעבר משאית מצרית ופגע בה. בהמשך נמצא הזחל"ם שבו ישב במרחק של 40 מטרים מטנק מצרי מדגם T-34. כהן ירה רימון רובה נוסף מעל דופן הזחל"ם לעבר הטנק, שנפגע והתלקח.

בהמשך היום נהרג כהן מפגיעת פגז טנק מצרי בקרב שנערך בשיח' זוויד שמדרום לרפיח.

מאיר כהן היה בן 20 במותו. הוא הובא לקבורה בבית הקברות הצבאי הארעי בבארי. לאחר מספר חודשים הועבר ארונו לקבורה בבית הקברות הצבאי בהר הרצל בירושלים.

==הנצחה==
בשנת 1973 הוענק לכהן לאחר מותו עיטור העוז על פעולתו בכפר שאן.

שמו של כהן הונצח באנדרטת הצנחנים שליד תל נוף ובאנדרטה בבית יד לבנים בירושלים.

==קישורים חיצוניים==
* [https://www.izkor.gov.il/מאיר%20כהן/en_a826259a7c26973bf9b7a4033e89e5a6 מאיר כהן], באתר יזכור
* [https://www.gvura.org/a4336-רב-ט-מאיר-כהן-ז-ל מאיר כהן], באתר הגבורה

קטגוריה:מעוטרי עיטור העוז במלחמת ששת הימים
קטגוריה:חיילי חטיבת הצנחנים
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ישראלים שנולדו ב-1947
קטגוריה:ישראלים שנפטרו ב-1967
קטגוריה:חיילי חיל הרגלים במלחמת ששת הימים
הר הייל (אנטארקטיקה)

רכס סנטינל הר הייל ממוקם בפינה הימנית העליונה של הרביע השני משמאל בשורה העליונה של רביעיי המפה]]
הר הייל (באנגלית: Mount Hale) הוא הר ברכס הראשי של רכס סנטינל, בארץ אלזוורת', שבאנטארקטיקה.

גובהו של ההר 3,595 מטרים מעל פני הים.

ההר ממוקם 2.7 קילומטרים מהר דייוויס.

== היסטוריה ==
=== גילוי ומיפוי ההר ===

ההר התגלה על ידי משלחת החצייה של ארץ מרי בירד (Marie Byrd Land Traverse party), אשר חקרה את האזור בין השנים 1957–1958, בפיקודו של סי. ר. בנטלי (C.R. Bentley).

=== מקור השם ===

ההר נקרא על שמו של דניאל פ. הייל (Daniel P. Hale), פיזיקאי חוקר זוהר דרומי בתחנת בירד, וחבר במשלחת החצייה.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT9&lpg=PT9&dq=%22Mount+Hale%22+antarctica&source=bl&ots=C9Ges51z39&sig=ACfU3U0KHNdNUe_u9a1SxHbEYCUF64nlvA&hl=en&sa=X&ved=2ahUKEwj50sbErYnpAhWH_qQKHf6oAY0Q6AEwBHoECBQQAQ#v=onepage&q=%22Mount%20Hale%22%20antarctica&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6223 הר הייל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=118342 הר הייל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5881&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הייל] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12087 הר הייל] באתר peakbagger

== הערות שוליים ==

הייל
הייל
ליידי אמיליה וינדזור

ליידי אמיליה סופיה תיאודורה מרי מרגרט וינדזור (באנגלית: Lady Amelia Sophia Theodora Mary Margaret Windsor; נולדה ב-24 באוגוסט 1995) היא דוגמנית אופנה אנגלייה וקרובה למשפחת המלוכה הבריטית. נכון לספטמבר 2022, היא במקום ה-43 בסדר הירושה לכתר הבריטי.

== ביוגרפיה ==
ליידי אמיליה וינדזור נולדה ב-24 באוגוסט 1995 בבית החולים "רוזי" בקיימברידג', והוטבלה בדצמבר 1995 בקפלה המלכותית, בארמון סנט ג'יימס.<ref></ref> היא הבת הצעירה ביותר של ג'ורג' וינדזור, הרוזן מסנט אנדרוז, וסילבנה תומסלי.<ref name="auto"></ref> סבה מצד אביה, הנסיך אדוארד, דוכס קנט,<ref></ref><ref></ref> הוא בן-דודה הראשון של אליזבת השנייה.<ref></ref><ref></ref> סבא וסבתא של אביה היו הנסיך ג'ורג', דוכס קנט, ומרינה, נסיכת יוון ודנמרק. מצד אימה, היא צאצאית של משפחת תומסלי האוסטרית. ליידי אמיליה היא אחותם הצעירה של אדוארד וינדזור, לורד דאון פטריק, וליידי מרינה וינדזור.<ref name="harpersbazaar.com"></ref> היא בת-דודתו השלישית של ויליאם, נסיך ויילס והנסיך הארי, דוכס סאסקס.<ref></ref><ref></ref> בשנת 2013, בהגיעה לגיל 18, יצאה ליידי אמיליה לראשונה לחברה בנשף יציאה לחברה (Débutantes, נשף עתיק-יומין בו חוגגים את יציאתן לחברה בפעם הראשונה של נשים צעירות), שנערך בהיכל le Bal des Débutantes בפריז.<ref></ref><ref></ref>

== קריירה ==
ליידי אמיליה חתומה בסוכנות Storm Model Management.<ref name="stormmanagement.com"></ref><ref name="auto1"></ref><ref name="auto" /> בשנת 2016 הייתה נערת השער של המגזין בריטי Tatler.<ref name="townandcountrymag.com"></ref> בפברואר 2017 היא הלכה על מסלול הדוגמנות עבור דולצ'ה וגבאנה בשבוע האופנה במילאנו,<ref></ref><ref></ref> וגם הלכה על המסלול עבור אותה חברה בקולקציית אביב 2019.<ref name="harpersbazaar.com" /> היא הופיעה על שער של מגזין ווג ביפן באוגוסט 2017.<ref></ref> בשנת 2018, ליידי אמיליה קיימה שיתוף פעולה עם פנלופה צ'ילברס בליין הנעלה, ודגמנה במסגרת אותו קמפיין בסרטון וידאו בספרד.<ref></ref> עשרים אחוז מההכנסות מאוסף הנעליים שלה נתרמו לארגון הצדקה War Child, המסייע לילדים באזורי עימות.<ref name="townandcountrymag.com2"></ref>

ליידי אמיליה עבדה עבור שאנל, אזדין אליה, והתמחתה בבולגארי.<ref name="stormmanagement.com2"></ref><ref name="townandcountrymag.com3"></ref><ref name="auto" /> היא עורכת אופנה תורמת באתר האינטרנט Tatler.com.<ref></ref> באוקטובר 2018 ליידי אמיליה הפכה לדוגמנית הדוברות של מותג האיפור הבריטי אילמסקה.<ref></ref><ref></ref><ref></ref>

== חיים אישיים ==
לאחר שסיימה את לימודיה בבית הספר סנט מרי באסקוט,<ref></ref> ליידי אמיליה בילתה שנת שבתון (gap year) בהודו ובתאילנד,<ref></ref> וזאת טרם למדה צרפתית ואיטלקית באוניברסיטת אדינבורו.<ref name="auto1" /><ref></ref>

ליידי אמיליה נבחרה ברשימת הלבושים הבינלאומיים הטובים ביותר של המגזין האמריקאי Vanity Fair בשנת 2017.<ref></ref> היא כונתה "החברה היפה ביותר במשפחת המלוכה" על ידי המגזין בריטי Tatler.<ref></ref><ref></ref>

בשנת 2011 היא השתתפה בחתונה של בן דודה הנסיך ויליאם לקתרין מידלטון.<ref></ref> בשנת 2018 ליידי אמיליה ואחיה, על פי הדיווחים, לא הוזמנו לחתונה של בן דודם הנסיך הנסיך הארי למייגן מרקל.<ref></ref><ref></ref>

== קישורים חיצוניים ==

== הערות שוליים ==

קטגוריה:בית וינדזור: אישים
קטגוריה:בוגרי אוניברסיטת אדינבורו
קטגוריה:בוגרות אוניברסיטת אדינבורו
קטגוריה:אנגלים ממוצא אוסטרי
קטגוריה:אנגלים שנולדו ב-1995
קטגוריה:אנגליות שנולדו ב-1995
פאדי אל-בטש

פאדי מוחמד אל-בטש (בערבית: فادي محمد البطش) (1983 – 21 באפריל 2018) היה מהנדס, חבר בזרוע הצבאית של חמאס שעסק בייצור רקטות ושיפור הדיוק של הרקטות, כמו גם של מטוסים ללא טייס.

אל-בטש נורה למוות על ידי אלמונים בשכונת גומבק בקואלה לומפור, בירת מלזיה.

== ביוגרפיה ==

נולד ברצועת עזה וגדל בג'בליה. עבד ברשות האנרגיה בעזה. סיים את התואר הראשון באוניברסיטה האיסלאמית בעזה ונחשב לעילוי בלימודי הנדסת חשמל ומומחה לרכיבים שונים במזל"טים. היה מקורב לכמה מראשי החמאס והג'יהאד האסלאמי בעזה. הוא עבד ברשת החשמל והאנרגיה של עזה עד נסיעתו ללימודים.<ref name=":0"></ref> את הדוקטורט בהנדסת חשמל<ref name=":0" /> קיבל מאוניברסיטת מאלאייה במלזיה. 

אל-בטש התגורר עם משפחתו בקואלה לומפור, שם עבד כמרצה וחוקר במכון הבריטי-מאלזי, אחת האוניברסיטאות הפרטיות במלזיה וכיהן כאימאם באחד המסגדים.

== מותו ==
ב-21 באפריל 2018, בעת שהיה בדרכו מביתו לתפילה במסגד, נהרג על ידי שני מתנקשים רכובים על אופנוע. משטרת מלזיה חקרה את ההתנקשות. משפחתו האשימה את המוסד בהריגתו, אך ישראל הכחישה באופן רשמי כל מעורבות בפרשה.<ref name="auto"></ref><ref></ref>

שר הביטחון אביגדור ליברמן, ציין כי "האיש לא היה צדיק. הוא לא עסק בשיפור רשת החשמל או בשיפור התשתיות והמים. אנחנו שמענו את ההודעות של ראשי חמאס שלקחו אחריות על האיש, הסבירו שהוא עסק בייצור הרקטות, בשיפור הדיוק של הרקטות" אך טען שמדובר בחיסול חשבונות פנימי של הארגון.
בתגובה להריגתו, האשים מנהיג חמאס אסמאעיל הנייה את המוסד בפעולה וקרא לה "פשע נורא".

הוא נקבר ב-26 באפריל ברצועת עזה. הוא היה נשוי והותיר אחריו אישה ושלושה ילדים.

==קישורים חיצוניים==
* 
* 

== הערות שוליים ==

קטגוריה:ג'באליה: אישים
קטגוריה:פעילי חמאס שנהרגו בידי ישראל
קטגוריה:פלסטינים שנולדו ב-1983
קטגוריה:פלסטינים שנפטרו ב-2018
ליגת העל המונגולית בכדורסל

לוגו התאחדות הכדורסל הלאומית המונגולית
מסמלי הליגה
ליגת העל המונגולית בכדורסל (במונגולית: Монголын Үндэсний Супер Лиг), הידועה בשמה הרשמי כהתאחדות הכדורסל הלאומית המונגולית (MNBA) היא הליגה המקצוענית הבכירה בענף הכדורסל במונגוליה.<ref>[http://trib.com/sports/college/wyoming/mbb/former-wyoming-guard-charles-hankerson-jr-signs-with-mongolian-professional/article_5ab7a15b-d775-5043-8f0f-30eb4af25248.html Former Wyoming guard Charles Hankerson Jr. signs with Mongolian professional team] Star Tribune, 16 February 2016. Retrieved 16 June 2017.</ref><ref>[https://oxfordbusinessgroup.com/overview/hoopla-basketball-catching-0 Hoopla: Basketball is catching on], Oxford Business Group, Retrieved 16 June 2017.</ref>

העונה הראשונה הייתה 2013/14. הליגה מנוהלת על ידי "התאחדות הכדורסל הלאומית המונגולית" (Mongolian National Basketball Association) ומשחקות בה 12 קבוצות. המשחקים נערכים ב-2 חטיבות ובסיום העונה הסדירה מתקיימות משחקי פלייאוף. 

== קישורים חיצוניים ==
* 
* [https://www.asia-basket.com/mongolia/basketball-mnba.aspxכדורסל מונגולי] באתר Asia-Basket.com 
* [https://oxfordbusinessgroup.com/overview/hoopla-basketball-catching-0 Hoopla: Basketball is catching on]

== הערות שוליים ==

קטגוריה:מונגוליה: ספורט
קטגוריה:תחרויות כדורסל
סמסונג גלקסי A80

סמסונג גלקסי A80 הוא טלפון חכם המיוצר על ידי סמסונג אלקטרוניקה כחלק מסדרת ה-גלקסי A. הוא הושק באירוע שערכה סמסונג בבנגקוק, תאילנד ב-10 באפריל 2019, ויצא לשווקים ב-29 במאי 2019.

== מפרט ==
=== חומרה ===
המכשיר מגיע עם מסך בגודל 6.7 אינץ' ברזולוציית 1080x2400 פיקסלים.

מסך סופר אמולד מסוג "New Infinity Display" עם יחס של 20:9.

מעבד מתומן ליבות מסוג סנאפדרגון 730G, זיכרון 8 ג'יגה, אחסון 128 ג'יגה ללא אופציה להרחבה על ידי כרטיס מיקרו SD, בטריית 3700 מיליאמפר-שעה, וטעינה מהירה 25W.

==== מצלמה ====
המכשיר מצויד במערך בעל שלושה מצלמות, הכולל - חיישן ראשי 48 מגה פיקסל, חיישן צילום רוחב 8 מגה פיקסל, וחיישן עומק TOF.

למכשיר אין מצלמת סלפי נפרדת, אלא מנגנון ההופך את המצלמות בגב המכשיר לצורך צילום סלפי.

=== תוכנה ===
המכשיר הושק עם מערכת ההפעלה אנדרואיד פאי בממשק המותאם של סמסונג - Une UI.

הטלפון כולל תכונות רבות כולל ביקסבי.

ב-9 באפריל 2020 הטלפון קיבל עדכון תוכנה עם ממשק One UI 2.0 ומערכת הפעלה אנדרואיד 10.

== ראו גם ==
* סמסונג גלקסי

==קישורים חיצוניים==

* 

קטגוריה:טלפונים סלולריים של סמסונג
קטגוריה:מכשירי אנדרואיד
A80
קטגוריה:מכשירים שהושקו ב-2019
הארד ג'סטיס (2007)

{| class="wikitable" align="left"
|-
! colspan="3" align="center" | הארד ג'סטיס (2007)
|-
! colspan="3" align="center" <small>עטיפת ה-DVD של האירוע בכיכובו של קורט אנגל</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 12 באוגוסט 2007
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 900
|-
| align="center" |סיסמה פרסומית || colspan="2" align="left" | ...All or Nothing
|-
! colspan="3" | סדרת אירועי שלם וצפה של TNA
|-
|align="center"|ויקטורי רוד
|align="center"|הארד ג'סטיס(2007)
|align="center"|נו סרנדר
|-
! colspan="3" align="center" | סדרת אירועי הארד ג'סטיס
|-
|align="center"|2006
|align="center"|הארד ג'סטיס(2007)
|align="center"|2008
|}
הארד ג'סטיס (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-12 באוגוסט 2007, באולם האימפקט זון שבאורלנדו, פלורידה. האירוע היה האירוע השלישי בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, קורט אנגל ניצח את סמואה ג'ו בקרב אשר היה על כל חגורות האליפות של הארגון; כתוצאה מכך, הוא החזיק בו זמנית בארבע חגורות אליפות: אליפות העולם במשקל כבד של TNA, אליפות במשקל כבד של IWGP, אליפות ה-X דיוויז'ן של TNA ואליפות הזוגות העולמית של TNA.

==עלילות==

האירוע כלל קרבות שנבעו מעלילות מתוסרטות מתוכניות Impact.

האירוע כלל את הצגתו מחדש של המתאבק גולדאסט בתור הדמות בלאק ריין.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || ג'יי לית'ל וסנג'יי דאט ניצחו את כריס סייבן ואלכס שלי ואת טריפל X (כריסטופר דניאלס וסנסיי) (עם אליקס סקיפר) || קרב זוגות משולש || 15:50
|-
| 2 || קאז ניצח את רייבן (עם האבוק ומרטיר) || קרב יחידים || 05:41
|-
| 3 || ג'יימס סטורם (עם ג'קי מור) ניצח את ריינו || קרב בר רום ברול || 13:15
|-
| 4 || The Latin American Exchange (הומיסייד והרננדז) ניצחו את The Voodoo Kin Mafia (B.G. ג'יימס וקיפ ג'יימס) (עם רוקסי לבו) || קרב זוגות|| 05:50
|-
| 5 || רוברט רוד (עם מיס ברוקס) ניצח את אריק יאנג || קרב השפלה || 09:31
|-
| 6 || כריס האריס ניצח את בלאק ריין || קרב יחידים || 04:50
|-
| 7 || האחים סטיינר (ריק סטיינר וסקוט סטיינר) ניצחו את Team 3D (בראדר ריי ובראדר דיבון) || קרב זוגות || 11:00
|-
| 8 || אביס, אנדרו מרטין וסטינג ניצחו את הקואליציה של כריסטיאן (כריסטיאן קייג', AJ סטיילס וטומקו) || קרב תא הדמים יום הדין || 10:51
|-
| 9 || קורט אנגל (אלוף העולם של TNA & אלוף במשקל כבד של IWGP) ניצח את סמואה ג'ו (אלוף ה-X דיוויז'ן & אלוף הזוגות) || קרב יחידים על אליפות העולם במשקל כבד של TNA והאליפות במשקל כבד של IWGP (קורט אנגל) ועל אליפות ה-X דיוויז'ן של TNA ואליפות הזוגות העולמית של TNA (סמואה ג'ו) || 18:34
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
טים לגלר

טימותי יוג'ין "טים" לגלר (באנגלית: Timothy Eugene "Tim" Legler; נולד ב-26 בדצמבר 1966) הוא כדורסלן עבר אמריקאי, אשר שיחק באופן פעיל בין השנים 1988–1999. לאורך 10 עונותיו בליגת ה-NBA שיחק עבור 6 קבוצות שונות, ורשם ממוצעים כוללים של 7.0 נקודות, 1.6 ריבאונדים ו-1.3 אסיסטים למשחק. בעונת , במהלכה הוביל את כל שחקני ה-NBA באחוזי קליעה לשלוש (52.2%), זכה בתחרות השלשות.

מאז שנת 2000 משמש לגלר כפרשן של משחקי ה-NBA מטעם רשת ESPN.

==קריירת מכללות==
לגלר נולד בוושינגטון די. סי., וגדל בריצ'מונד, וירג'יניה. בין השנים 1984–1988 למד באוניברסיטת לה סאל אשר בפילדלפיה, וב-4 עונותיו בקבוצת הכדורסל שלה קלע 14.0 נקודות בממוצע למשחק. בעונת 1987/1988 העפילה הקבוצה לטורניר אליפות המכללות, בהובלתם של לגלר וליונל סימונס, אולם הפסידה בסיבוב הראשון מול אוניברסיטת המדינה של קנזס, בה שיחק מיץ' ריצ'מונד.

==קריירת משחק==
לאחר שלא נבחר על ידי אף קבוצה בדראפט ה-NBA{{כ}} 1988 חתם לגלר על חוזה בקבוצת "אומהה פייסרס" מליגת ה-CBA, ובשנים הבאות שיחק לתקופות קצרות גם בלימוז' מליגת העל הצרפתית, ובפיניקס סאנס, דנוור נאגטס ויוטה ג'אז מליגת ה-NBA.

בשנת 1993 חתם בדאלאס מאבריקס, במדיה קלע 8.7 נקודות בממוצע למשחק וקיבע את מעמדו כשחקן רוטציה קבוע. בעונת שיחק עבור גולדן סטייט ווריורס.

בעונת קלע שיא קריירה של 9.6 נקודות בממוצע למשחק כשחקן וושינגטון בולטס, ואף הוביל את כל שחקני הליגה עם 52.2% קליעה לשלוש. בסוף-שבוע האולסטאר 1996 זכה בתחרות השלשות, לאחר שגבר על דניס סקוט בסיבוב הגמר. ב-4 העונות הבאות שותף ב-76 משחקים בסך הכול, מתוך 296 המשחקים של קבוצותיו, בשל פציעה חוזרת בגבו. באוקטובר 1999 חתם על חוזה בגולדן סטייט, וכחודשיים לאחר מכן שוחרר מהקבוצה ופרש ממשחק, בגיל 33.

בעת פרישתו ניצב לגלר במקום הרביעי בתולדות ה-NBA באחוזי קליעה ל-3 בקריירה, אחרי סטיב קר, יוברט דייוויס ודראז'ן פטרוביץ', עם 43.1%.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת לה סאל
קטגוריה:שחקני NBA שלא נבחרו בדראפט
קטגוריה:כדורסלני פיניקס סאנס
קטגוריה:כדורסלני דנוור נאגטס
קטגוריה:כדורסלני לימוז'
קטגוריה:כדורסלני יוטה ג'אז
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:כדורסלני וושינגטון בולטס
קטגוריה:זוכי תחרות השלשות של ה-NBA
קטגוריה:פרשני כדורסל אמריקאים
קטגוריה:כדורסלני וושינגטון ויזארדס
קטגוריה:אמריקאים שנולדו ב-1966
חום יולי אוגוסט (שיר)

"חוֹם יולי אוגוסט" הוא שיר של שלמה ארצי משנת 1988. זהו שיר הנושא מאלבומו באותו השם, בהפקתו של לואי להב.

==רקע==
את השיר כתב ארצי לאחר שצפה בסרט המלחמה של אוליבר סטון פְּלָאטוּן (1986), העוסק בפלוגת חי"ר שחייליה נהרגים במלחמת וייטנאם, ובהתבסס על סיפורי קרב ישראליים ובפרט על חוויותיו של ארצי משירותו בחיל התותחנים ובלהקת חיל הים בעת מלחמת ההתשה.

במקור קרא ארצי לשיר בשם "הפלוגה".

==השיר==
השיר מתחיל בקול מסוקים. במהלכו מוצגות שלוש עלילות שונות: של הפלוגה, של "ועקנין" ושל הדובר עם בת זוגו.

"וַעקנין" הנזכר בשיר הוא אלברט אוקנין, חייל שנשר עם ארצי משייטת 13 והגיע עימו לטירונות בחיל התותחנים. לדברי ארצי, מדובר ב"בחור אמיתי מקרית-גת, שהיה מיטה לידי בצבא, בתותחנים [...] הוא היה בזמנו בחור צעיר, מקסים, פיקח מאוד, ואחד משני החברים הטובים שהיו לי במחלקה".

במסגרת כתבה מיוחדת בידיעות אחרונות לרגל יום הולדתו ה-70 של ארצי כתב רז שכניק על השיר כי השיר, בדומה ללילה לא שקט, כולל "ההתבוננות על הקרבות לא מגיעה מנקודת מבט הרואית או מעריצה אלא ממבט אנושי ורגיש של פחד, חולשה, סבל". השיר זכה להשמעות רבות ברדיו.

==קישורים חיצוניים==

* [https://www.nli.org.il/en/items/NNL_MUSIC_AL997008755800205171 הפלוגה - חום יולי אוגוסט] באתר הספרייה הלאומית

ביצועים:
* 
* 
* 
* 
* 

גרסאות כיסוי:
* (באלבומם "צועקים על אהבה")

== הערות שוליים ==

קטגוריה:שירי 1988
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירי זיכרון חללי מערכות ישראל
קטגוריה:שירים על אוגוסט
קטגוריה:שירים על יולי
קטגוריה:שירים על צה"ל
Say Somethin'

(בעברית: תגיד משהו) הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפר סנופ דוג והזמר פארל ויליאמס, מתוך אלבום האולפן התשיעי שלה, The Emancipation of Mimi.<ref name=":0"></ref><ref name=":1"></ref> השיר יצא לאור ב-3 באפריל 2006, על ידי חברת התקליטים איילנד רקורדס, כסינגל השביעי מתוך האלבום.<ref name=":1" /><ref name=":0" />

השיר הגיע למקום הראשון במצעד שירי הדאנס קלאב.<ref></ref>

== רקע וכתיבה ==
השיר נכתב על ידי מריה קארי, צ'אד הוגו, פארל ויליאמס וסנופ דוג והופק על ידי הנפטונז.<ref></ref> השיר זכה להצלחה גדולה, כאשר דורג במקום ה-35 ברשימת שירי הדאנס קלאב המצליחים ביותר בארצות הברית בשנת 2006.<ref></ref> כמו כן, זכה השיר להצלחה גם בפלנדריה.<ref></ref>

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.<ref></ref>

== וידאו קליפ ==
הווידאו קליפ הרשמי של השיר בוים על ידי פול האנטר אשר ביים עבור קארי גם את הקליפים של להיטיה "Honey" ו-"Don't Forget About Us".<ref></ref> הקליפ הועלה לערוץ היוטיוב של מריה קארי ב-17 ביוני 2009.<ref name=":2"></ref> לאורכו של הקליפ, ניתן לראות את קארי כשהיא יושבת על מזוודות של כלי מוזיקה שונים, תוך שהיא שרה את השיר.<ref name=":2" />

נכון לאפריל 2020, מונה הצפיות של הקליפ עומד על למעלה מ-11 מיליון צפיות.<ref name=":2" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירי סנופ דוג
קטגוריה:שירי פארל ויליאמס
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי פארל ויליאמס
קטגוריה:וידאו קליפים שצולמו בפריז
קטגוריה:שירים על מיניות
קטגוריה:סינגלים בהוצאת איילנד רקורדס
מעברת זרעין

מעברת זרעין הייתה מעברה שהוקמה בשנת 1950, על שטח הכפר הערבי הנטוש זירעין (זרעין) מזרחית לצומת תל יזרעאל. היא שוכנה בכ-200 משפחות עולים בעיקר עולים מיוצאי עיראק, איראן וכורדיסטן והתגוררו בה על-פי הערכה כ-800 נפש.

כמו במעברות אחרות באזור, רוב העולים הבוגרים במעברה עבדו ביעור ובעבודות פיתוח ביערות הקק"ל. חלק מאנשי המעברה עבדו בחקלאות בקיבוץ יזרעאל הסמוך ובקיבוצים ובמושבים נוספים בסביבה. תושבי המעברה עבדו בעבודות שונות בקיבוצים באזור: בית אלפא, עין חרוד, תל יוסף ועוד. עבודות דוגמת קטיף, עבודות משק, נגרות, שירותים שונים בקיבוצים ועוד.

בשנת 1956 חוסלה המעברה באופן רשמי חלק מתושביה עברו להתגורר ביישובי התענך. חלק עברו לעפולה ולמקומות אחרים בארץ. בין המתגוררים במעברת זרעין, יצחק מרדכי לימים אלוף בצה"ל ושר בממשלות ישראל שהתגורר כילד במעברה זו במשך כשנתיים.

==בית הקברות במעברה==
17 ממתי המעברה נטמנו בקרבת מקום, בבית קברות מאולתר שנפתח לצורך כך. בית הקברות הוקם במורד התל, כל קבר סומן באמצעות שתי אבנים, לא הוקמו מצבות ולא נרשמו שמות. ככל הידוע, אין בנמצא רישום של הנפטרים במקום. במשך שנים רבות לאחר חיסולה של המעברה, עמד בית הקברות נטוש ולפני שנים אחדות שופץ המקום. כיום מסומנים הקברים באופן ברור בשטח.

==קישורים חיצוניים==
* אלי אלון, [https://m.news1.co.il/ArticlePage.aspx?DocId=138935&SubjectId=26 בית הקברות בו קבורים מתי מעברת העולים זרעין], בלוג באתר News1, ינואר 2020
* 

==הערות שוליים==

זרעין
קטגוריה:עמק יזרעאל
קטגוריה:יישובים שהוקמו ב-1950
מוצב שקד

מוצב שקד היה מוצב של צה"ל ברצועת הביטחון בלבנון. המוצב היה ממוקם מצפון מזרח למושב אביבים וממערב לקיבוץ מלכיה, כ-1 ק"מ מצפון לגבול הצפון. המוצב חלש על שטחים מצפון מערב – העיירה בינת ג'בייל והכפרים יארון ומארון א-ראס, מצפון - הכפר עייתרון, וצפון מזרח על גדר המערכת ושטחי קיבוץ מלכיה.

המוצב היה מאויש במחלקת חיל הרגלים, ולעיתים בצוות טנק ובמכ"ם קשת.

עם נסיגת צה"ל מרצועת הביטחון, ננטש המוצב, ובמקום הוקם מוצב של חזבאללה עד למלחמת לבנון השנייה שבה הופצץ על ידי חיל האוויר ומאז לא שוקם.

== מבנה המוצב ==
המוצב הוקם על גבעה ששולטת על המרחב שמסביבה. המבנה שלו היה כמו רוב המוצבים – סוללת עפר גבוהה שהקיפה אותו, עם עמדות שמירה ותצפית. היה בו בניין חמ"ל, מטבח, חדר אוכל, חדר תדריכים, שירותים ומקלחות, מגורי סגל.

== דרכי ההגעה למוצב ==
הדרך למוצב הייתה סלולה ומצדו הדרומי של ההר, ועל כן מוגנת יחסית. הכניסה הייתה מתבצעת באמצעות רכב בט"שית.

== ראו גם ==
* רצועת הביטחון
* המערכה ברצועת הביטחון

== לקריאה נוספת ==
* אהוד ערן, תמצית געגוע: סיפורו של ארז גרשטיין והמלחמה בלבנון, תל אביב: ידיעות ספרים, 2007, 
* משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, 

==קישורים חיצוניים==
* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=10 מוצב שקד], באתר "מפת סיפור מוצבי אזור הביטחון בלבנון"

תמונה פנורמית של הכניסה למוצב

שקד
חבקוק (דונטלו)

חבקוק (באיטלקית: Zuccone) הוא פסל שיש של הפסל דונטלו, שהושלם בין השנים 1423–1435 ומתאר את חבקוק הנביא. הוא נחצב בגודל טבעי (195x54x38 ס"מ) ומוצג במוזיאון הדואומו בפירנצה.<ref name=d1>
 
</ref><ref name=upenn>
 
</ref>

== היסטוריה ורקע ==
אחד הנושאים החביבים על דונטלו היה ייצוג אנשים דתיים שחוו חוויה דתית קיצונית שהביאה אותם לתובנות אלוהיות מעבר להבנתם של האנשים הרגילים. הצורה שבה דונטלו הציג דמויות קדושות הייתה שונה לחלוטין מזו של רוב האמנים בתקופתו, שלא תיארו קדושים כסובלים. חבקוק, אשר ספרו הקצר מתאר את עלייתם של הבבלים, הוא אחד הניסיונות הראשונים של דונטלו לייצג דמות כזאת. המילה הראשונה בספר חבקוק היא "הַמַּשָּׂא", ומעולם לא היה כובד המשא של הנבואה מתואר בצורה כה בהירה כמו בפסל זה. האמן מייצג את הנביא כאשר הוא הרוס למשמע ההתגלות הנבואית, עליה הוא עכשיו חייב לדווח.<ref name=HarvardAB1>
 
</ref>

הפסל הוזמן עבור גומחה במגדל הפעמונים קמפנילה די ג'וטו בקתדרלה של העיר פירנצה.
מראהו של חבקוק קירח וכה רחוק משלמות, עד שהפלורנטינים העניקו לו את הכינוי העממי zuccone, שמשמעותו "שוטה". וזארי מייחס בספרו חיי הציירים, הפסלים והאדריכלים הדגולים ביותר את הכינוי לבן המקום שמת בשנת 1416, הוא היה קירח ובעל גולגולת מוארכת. וזארי גם מציין שדונטלו נהג להישבע על הפסל בכל היקר לו.
נאמר כי דונטלו צעק "דַּבֵּר, לעזאזל, דַּבֵּר!" לעבר השיש כשהוא פיסל אותו.<ref name=HarvardAB1></ref>

חבקוק הוא אחד מארבעת הפסלים האחרונים שנחצבו בין 1420 ל-1435 והיו מיועדים עבור גומחות בצד הצפוני והפחות נראה לעין של מגדל הפעמונים, בסמוך לחומת הקתדרלה. עם סיום יצירת הפסלים, היו עובדי הקתדרלה כה מרוצים שהם הציבו אותם בצד המערבי, והחשוב ביותר מכיוון שהוא מקביל לחזית. אחד משלושת הפסלים האחרים הוא ירמיהו, גם הוא של דונטלו.

הפסלים הועברו למוזיאון בשנת 1937 ובמקומם הוצבו עותקים.

== תיאור וסגנון ==
תקריב
חבקוק נמנה עם יצירות המופת של פיסול הרנסאנס בכלל ודונטלו בפרט. הוא באופן משמעותי רב הבעה בהשוואה ליצירותיו הקודמות של דונטלו, כמו שלושת הפסלים בצד המזרחי של מגדל הפעמונים (הנביא חסר הזקן, הנביא המהורהר ועקדת יצחק).

הפסל ידוע בנטורליזם שלו, אשר מבדיל אותו מרוב הפסלים שהוזמנו באותה תקופה.<ref name="Lindsay1911">Lindsay, David - Earl of Crawford (1911) Donatello. Echo Library (reprint 2008), </ref> הוא תואר כפסל השיש החשוב ביותר של המאה ה-15.<ref name=HarvardAB1></ref>

הנביא מוצג כאדם זָקֵן, קירח ובעל רזון סגפני, הלבוש טוניקה ומעליה טוגה ארוכה המשתפלת מכתפו השמאלית ויוצרת קפלים אנכיים עמוקים המדגישים את הוד הדמות ויסוריה הפנימיים. הפה פתוח למחצה, והעיניים שקועות ועמוקות. המבט עז ומופנה מטה, כלומר לעבר הצופים מכיוון שהגומחה הייתה בגובה רב.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:דונטלו
קטגוריה:פיסול של תקופת הרנסאנס
קטגוריה:פירנצה: פסלים
שער הרחמים (שיר)

"שער הרחמים" הוא שיר מאת מאיר בנאי מתוך אלבומו הרביעי, "וביניהם".

== רקע ==
השיר יצא לאור ב-1992, כסינגל מתוך האלבום "וביניהם", שהגיע למעמד "אלבום פלטינה", על מכירת 40,000 עותקים.

מילות השיר נכתבו והולחנו על ידי מאיר בנאי. השיר מורכב משני בתים, וביניהם פזמון חוזר. השיר הוא בלדת רוק שקטה, בה מתאר הדובר את געגועיו לשער הרחמים, אחד משערי העיר ירושלים, העיר בה גדל בנאי.

השיר הגיע בשיאו למקום ה-3 במצעד השבועי של רשת ג', תוך ששהה בו כ-28 שבועות רצופים. במצעד השנתי של התחנה, דורג השיר במקום ה-14, באותו מצעד, זכה בנאי בתואר "זמר השנה".

== גרסאות כיסוי ==
לשיר בוצעו גרסאות כיסוי רבות על ידי אמנים רבים, בהם:
* ב-1995, ביצע הזמר דוד ד'אור את השיר במסגרת אלבום ההופעה, דוד ושלמה.
*בשנת 2004 הוציאו הזמרים שמעון טפטה, שירלי לילו והראל מויאל גרסת כיסוי של השיר במסגרת התכנית כוכב נולד.
*בשנת 2008 הוציא השחקן אילן רוזנפלד גרסת כיסוי של השיר במסגרת הסדרה הפיג'מות בפרק "פיתוח קול".
* ב-2011, ביצע הזמר אלי לוזון את השיר במסגרת האלבום, שני צדדים למטבע.
* ב-2012, ביצעה להקת אתניX את השיר במסגרת ערב יום הזיכרון לחללי מערכות ישראל באמפי פארק בראשון לציון.
* ב-2017, לכבוד יום ירושלים, שר אחיו של בנאי, אביתר בנאי את השיר בהופעה בחומות ירושלים.
* ב-2017, ביצעה מירי מסיקה את השיר במסגרת הופעה שלה בקיסריה ובמסגרת יום הזיכרון לשואה ולגבורה.
* ב-2020, ביצעו שולי רנד וכנסיית השכל את השיר במסגרת הפרויקט "זה הזמן לסלוח" של העיתון מקור ראשון ובמסגרת יום הזיכרון.
* ב-2022, ביצעה נרקיס את השיר במסגרת יום הזיכרון בבריכת הסולטן.
* ב-2023, הקליטה יובל דיין את השיר לזכר יום הזיכרון לשואה ולגבורה.<ref></ref>

==קישורים חיצוניים==

* 
* 
* [https://www.nli.org.il/he/items/NNL_MUSIC_AL997008754771605171/NLI לדף השיר] באתר הספרייה הלאומית

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי מאיר בנאי
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:בלדות רוק
קטגוריה:סינגלים בהוצאת NMC יונייטד אנטרטיינמנט
מקסי ג'אז

מקסוול פרייזר (באנגלית: Maxwell Fraser; 14 ביוני 1957 – 23 בדצמבר 2022), הידוע בשם הבמה מקסי ג'אז (Maxi Jazz), היה מוזיקאי, ראפר, זמר-יוצר ודי. ג'יי. בריטי. נודע בעיקר בשל תפקידו כסולן המוביל של להקת פיית'לס.

==קריירה מוזיקלית==
===קריירת היפ-הופ===
ג'אז הקים את להקת "The Soul Food Cafe System" בשנת 1984 והיה התקליטן שלה. הסגנון המוזיקלי היה מוזיקת היפ-הופ אליה נחשף שנה לפני כן. בשנים 1985–1986 שידר את התוכנית "In the Soul Kitchen with DJ Maxi Jazz" בתחנת הרדיו הפיראטית Reach FM ששידרה בלונדון. בשנת 1987 העביר את התוכנית לתחנת LWR, שהייתה אף היא תחנה פיראטית. בשנת 1992 הקים את חברת "נמו רקורדס" על מנת להוציא לאור את חומרי הלהקה שיצאו כשלושה מיני-אלבומים. הלהקה החלה להופיע ושימשה כמופע חימום לאומנים דוגמת ג'אמירוקוואי באמסטרדם, להקת Soul II Soul בברצלונה וג'ייסון רבלו בברזיל. בשנת 1996 הקליטה הלהקה את האלבום "Original Groovejuice vol.1". לאחר התפרקות הלהקה שיתף פעולה עם ג'ה וובל ברחבי אירופה.

בשנת 2002 השתתף יחד עם רובי ויליאמס בשיר "My Culture" של ההרכב "1 Giant Leap". בשנת 2006 שיתף פעולה עם טייסטו בשיר "dance4life".

===פיית'לס===
ג'אז פגש את רולו ארמסטרונג באולפן והשניים הקימו את להקת פיית'לס בשיתוף סיסטר בליס (איילה בן טובים) וג'יימי קאטו. ג'אז האמין בזרם הסוקה גאקאי, המהווה חלק מהבודהיזם היפני. אמונתו הדתית העמוקה והניגוד לעמדות החברים האחרים בלהקה באים לידי ביטוי בשם הלהקה, שנבחר תוך כדי כתיבת השיר "Salva Mea". ארמסטרונג ביקש מג'אז לכתוב שיר על תסכול, נושא אליו התחבר ג'אז דרך חוויות אישיות שאירעו לו בעבר. השיר נע בקוטביות בין קצביות שמחה ובין מוזיקה מלנכולית. בכתיבתו הוא מרבה לעסוק בנושאים אישיים וחברתיים כולל נגיעה בנושאים אקטואליים ופרשנויות חברתיות.

בשנת 2015 הקים את ההרכב "Maxi Jazz & The E-Type Boys" בו הוא שימש כזמר וכגיטריסט. הלהקה הופיעה בפסטיבלים שונים, לעיתים במקביל להופעות של פייתל'ס באותם האירועים.

==מכוניות ומרוצי מכוניות==
ג'אז היה חובב מכוניות והחזיק ברשותו מספר מכוניות מרוץ ביניהן סובארו אימפרזה P1, פורד אסקורט MK2 RS2000, פורד סיירה קוסוורת' וניסאן 350Z. במהלך השנים השתתף במספר מרוצים. בשנת 2000 הצטרף לסבב אליפות הפורד פיאסטה הבריטית, אך השתתף רק באופן חלקי בשל התנגשות עם הופעות של הלהקה. בדצמבר 2001 נפצע בתאונה במהלך מרוץ, דבר שהוביל לביטול של מספר הופעות של פייתל'ס בשבועות שלאחר מכן.

== חיים אישיים ==
התגורר בלונדון. היה בודהיסט מהזרם הניצ'ירני<ref></ref>, וחבר בארגון "Burma Campaign UK" הפועל למען זכויות האדם בבורמה (מיאנמר).

נפטר בביתו שבלונדון ב-23 בדצמבר 2022, בגיל 65<ref></ref>.

==קישורים חיצוניים==

* 

==הערות שוליים==

קטגוריה:זמרים בריטים
קטגוריה:פיית'לס
קטגוריה:אמנים בריטים הידועים בשם במה
קטגוריה:ראפרים בריטים
קטגוריה:בריטים שנולדו ב-1957
קטגוריה:בריטים שנפטרו ב-2022
בזבוז אדום-מצח

בזבוז אדום מצח
בַּזבוז אדום מצח (שם מדעי: Serinus pusillus) היא מין ציפור קטנה ממשפחת הפרושיים החיה ברחבי אסיה.

== תיאור ==
בזבוז זה קטן מקרוביו הבזבוז האירופי ובזבוז הלבנון. הוא בולט במצחו האדום וראשו ובטנו השחורים. שאר גופו בצבע חום צהבהב המפוספס בפסים כהים. הזכר והנקבה דומים בהופעתם.

== תפוצה ובתי גידול ==
נפוץ בקווקז הטורקי והאיראני, צפון המזרח התיכון, מונגוליה ואף באזורים מסוימים של ההימלאיה ההודית. הוא חולף בישראל בחורף (לרוב בחודש נובמבר) אם כי זהו מאורע נדיר. כאשר הוא בארץ, ניתן לראותו בהר חרמון, נחל ראש פינה, השומרון והרי הגליל.

== רבייה ==
בטורקיה, הרבייה מתרחשת בין אפריל ליולי כשבקווקז הרבייה מתרחשת בחציון השני של מאי לעומת אמצע מאי עד יוני באיראן. הדגירה נמשכת כ11–16 ימים כאשר רק הנקבה דוגרת על הביצים, הנקבה מטילה 3–5 ביצים בצבע לבן מנוקד בחום. הקן יהיה מסודר וקומפקטי ויהיה עשוי מדשא יבש, זרדים, גבעולים וטחב. הקן ממוקם בדרך כלל על עצים או בראש צוק בלתי נגיש אך ישנם גם קנים בנקיקים וחרירים.

== קישורים חיצוניים ==

* [http://www.tatzpit.com/Site/pages/inPage.asp?catID=9&subID=333&subsubID=781 בזבוז אדום מצח מתוך אתר תצפית]
* [https://www.birds.org.il/he/species-page/513/species-description בזבוז אדום מצח מתוך אתר הצפרות הישראלי]
* [http://israelibirdsstamps.yardbirdsil.info/bl3.html בזבוז אדום מצח]
* [https://animaldiversity.org/accounts/Serinus_pusillus/classification/ בזבוז אדום מצח מתוך אתר ADW]
==הערות שוליים==

קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:פרושיים
קטגוריה:ארץ ישראל: פרושיים
קרן דוניץ

קרן דוניץ (נולדה ב-1986), ידועה גם בשם הבמה קרן דן (KerenDun), היא זמרת-יוצרת, מפיקה מוזיקלית ומוזיקאית ישראלית.

== ביוגרפיה ==
נולדה ב-1986 וגדלה בסביון כאחת משלוש בנותיהם של אסתר ויעקב דוניץ. אחותן של דנה דוניץ, זמרת ושחקנית שהתמודדה בתוכנית הריאליטי "גריז" ושל מאיה דוניץ, פסנתרנית, מלחינה, זמרת, מנצחת מקהלות ואמנית סאונד. למדה בבית הספר לאומנויות תלמה ילין. מתגוררת בתל אביב.

בין השנים 2008 עד 2014 הופיעה לפרקים יחד עם ההרכב "לא דובים".

ב-2011 הקימה יחד עם המפיק יובל חבקין את ההרכב "באטרינג טריו" (Buttering Trio). באותה השנה, הוציאו את המיני-אלבום הראשון שלהם, "Party Bear".

באוגוסט 2012 הוציאה דוניץ את אלבום הסולו הראשון שלה, "Subconscious Leak", דרך חברת התקליטים הישראלית הבינלאומית "Raw Tapes".

בפברואר 2013 הוציאו "באטרינג טריו" את אלבומם הראשון, "Toast". בנובמבר 2014 הוציאו את אלבומם השני, "Jam".

באוקטובר 2013 הוציאה דוניץ את המיני-אלבום, "Shakin' The Tips".

ב-2015 הייתה דוניץ שותפה להקמת ההרכב "LBT". (ראשי תיבות של Live Beat Tapes) יחד עם בנו הנדלר, ריג'ויסר, אקו, אמיר ברסלר, יונתן אלבלק, רבל סאן, יודקו, מו ריון ודי ג'יי מש. בפברואר של אותה השנה, הוציאו את אלבום הבכורה שלהם, "The Singles".

במרץ 2015 הוציאה דוניץ יחד עם המוזיקאי מיכאל כהן את המיני-אלבום "The Weight".

באוגוסט 2015 הוציאה אלבום משותף יחד עם המפיק "יודקו", "What It Is".

במרץ 2016 הוציאה יחד עם הראפרית אקו את האלבום "Yay4Nay".

בנובמבר 2016 יצא אלבומם השלישי של שלישיית "באטרינג טריו", "Threesome".

== דיסקוגרפיה ==
=== סולו ===
; אלבומי אולפן
* 2012: Subconscious Leak
* 2016: Yay4Nay - עם אקו

; מיני-אלבומים
* 2013: Shakin' The Tips
* 2015: The Weight - עם מיכאל כהן

=== Buttering Trio ===
; אלבומי אולפן
* 2013: Toast
* 2014: Jam
* 2016: Threesome

; מיני-אלבומים
* 2011: Party Bear

=== LBT ===
; אלבומי אולפן
* 2015: The Singles

== קישורים חיצוניים ==

* 

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאי ג'אז
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:סקסופוניסטים ישראלים
קטגוריה:נגניות ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:נגני ג'אז: סקסופוניסטים
קטגוריה:בוגרות תלמה ילין
קטגוריה:בוגרי תלמה ילין
קרן
קטגוריה:ישראליות שנולדו ב-1986
קטגוריה:ישראלים שנולדו ב-1986
סמטת הטורנדו

מפת שכיחות ההיווצרות של סופות טורנדו בעוצמה גבוהה לפי אזורים בגודל 6,397 קילומטרים רבועים בין השנים [[1950 עד 2006. הצבעים הכהים יותר מדגישים את האזורים עם הכמות הגדולה ביותר של סופות טורנדו להם בעיקר מיוחס המונח "סמטת הטורנדו"]]
טורנדו משתולל ב[[קנזס.]]

סמטת הטורנדו (באנגלית: Tornado Alley) הם אזורים בארצות הברית, הנמצאים בעיקר באזור המישורי שבין הרי הרוקי להרי האפלצ'ים, בהם יש את השכיחות הגדולה ביותר להיווצרות של סופות טורנדו.<ref></ref>

השימוש הראשון במונח היה בשנת 1952 בכותרת של פרויקט מחקר לחקר תנאי מזג אוויר קשים באזורים של טקסס, לואיזיאנה, אוקלהומה, קנזס, דקוטה הדרומית, איווה ונברסקה.

באזורי סמטת הטורנדו סטנדרט הבנייה לעיתים קרובות מחמיר יותר מזה המקובל בחלקים אחרים של ארצות הברית, כאשר אנשים מחויבים בין היתר לבנות גגות מחוזקים, מרתפי סערה, ולהתקין צופר טורנדו.

מבחינה סטטיסטית מרבית סופות הטורנדו בארצות הברית מתרחשות במדינת טקסס. הזמן בשנה עם התדירות הגבוהה ביותר של סופות טורנדו משתנה משנה לשנה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: מזג אוויר